open-index/open-wikipedia-markdown huggingface dataset:
Dinoryctes

* Se systematisk inndeling

***Dinoryctes*** er en slekt av biller som hører til gruppen hornbiller i familien skarabider (Scarabaeidae).

## Utseende
En stor (35-40 millimeter) og bred, mørkt rødbrun bille. Hannen har et kort, krumt horn i pannen. Pronotum er svært bredt uthulet foran, det uthulede området er kraftig skulpturert, hårete og matt.

## Utbredelse
Artene er utbredt i Kamerun, Kongo og Gabon, men gjelder for å være sjeldne.

## Systematisk inndeling
Navnet blir ofte (feilaktig) stavet *[[Dynoryctes]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Dinoryctes* Felsche, 1906
******** *[[Dinoryctes truncaticollis]]* (Fairmaire, 1887)
******** *[[Dinoryctes deguidei]]* Endrödi, 1958 – usikker status

## Kilder
* Dynastidae du monde- sjekkliste over artene 

## Eksterne lenker
* 
* Bilder av arten: http://cgi.ebay.at/ws/eBayISAPI.dll?VISuperSize&item=160555111694 og http://membres.multimania.fr/dynastidae/insectes/Dscn2258.jpg
Indiakameleon

**Indiakameleon** er den østligste av alle kameleonarter.

Den ligner på de andre artene i slekten *[[Chamaeleo]]* i kroppsbygning og levevis. Utbredelsen omfatter den sørøstlige delen av Sind i Pakistan, vestlige og sørlige deler av India, og  den nordlige delen av Sri Lanka. Den er vanlig i Tamil Nadu, men er ellers ganske sjelden.

Etter at superkontinentet Gondwana ble brutt opp dannet India og Madagaskar en periode et lite kontinent, men utbredelsen til indiakameleonen skyldes ikke kontinentaldrift. Fylogenetiske undersøkelser viser at kameleonene har spredd seg fra Madagaskar etter at øya ble isolert, og at forfedrene til indiakameleonen  har vandret via Afrika og Arabia. Jemenkameleonen er den nærmeste slektningen til indiakameleonen.

## Eksterne lenker
* 

* Srilankian Reptiles – Family Chamaeleonidae (Chameleon)
* TrekNature – ''Chamaeleo zeylanicus''
* A Connoisseur's Eyes – Indian Chameleon (''Chamaeleo zeylanicus'')
Bente Johnsrud

**Bente Johnsrud** (født 10. juli 1955) er administrerende direktør og kunstnerisk leder for Oslo Internasjonale Kirkemusikkfestival. 

## Studier og yrkesliv
Johnsrud tok kandidatstudiet i kulturarbeid ved Høgskolen i Telemark fra 1983 til 1985. Hun fortsatte senere med en bachelorgrad i kunsthistorie ved Universitetet i Oslo (1985 -1988) og deretter en Master of Arts fra City University London (1989–1991). Ulike studier og arbeidssituasjoner har ført til flere lengre utenlandsopphold i Sveits, Tyskland, Danmark, Hongkong og England.

Johnsrud var ansatt som administrativ leder for Oslo Domkor i Oslo domkirke fra 1994 til 2000. I år 2000 initierte og stiftet hun Oslo Internasjonale Kirkemusikkfestival.

Som kunstnerisk leder for Kirkemusikkfestivalen innførte hun årlige tematiske satsninger om emner som klimaendringer, slaveri, flyktningers situasjon, diskriminering, utenforskap og integrering, manglende religionsfrihet, brudd på menneskerettigheter samt kvinners rolle og plass i musikken.

## Utmerkelser
* 2007: Oslo bys kunstnerpris. 
* 2012: Den sivile fortjenstorden (*de la Orden del Merito Civil)* for sitt arbeid med spanske kulturprosjekter i festivalen. 
* 2023: Den franske ridderordenen «Chevalier de l’Ordre des Arts et Lettres» for sitt bidrag for å fremme fransk kultur og musikk i Norge.
* Den internasjonale Paul Harris Fellow-medaljen «*i takknemlighet for betydelig innsats gitt for å fremme bedre forståelse og vennlige forhold mellom verdens folk*».

## Referanser
Hispanioryctes

* Se systematisk inndeling

***Hispanioryctes*** er en slekt av biller som hører til gruppen hornbiller i familien skarabider (Scarabaeidae). Man kjenner fire arter, alle fra Hispaniola.

## Utseende
Store, blanke, svarte biller.

## Utbredelse
Slekten er bare kjent fra Hispaniola (Haiti og Den dominikanske republikk).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Hispanioryctes* Howden & Endrödi, 1978
******** *[[Hispanioryctes wittmeri]]* Howden & Endrödi, 1978
******** *[[Hispanioryctes paulseni]]* Ratcliffe & Cave, 2011
******** *[[Hispanioryctes rugulopygus]]* Ratcliffe & Cave, 2011
******** *[[Hispanioryctes sculptilis]]* Ratcliffe & Cave, 2011

## Kilder
* Ratcliffe, B.C. og R.D. Cave 2011. Revisions of the genera *Endroedianibe* Chalumeau and *Hispanioryctes* Howden and Endrödi (Coleoptera: Scarabaeidae: Dynastinae) from Hispaniola, with descriptions of new species. The Coleopterists Bulletin 65: 1-14. http://www.bioone.org/doi/abs/10.1649/0010-065X-65.1.1
* Dynastidae du monde- sjekkliste over artene 

## Eksterne lenker
*
Amy Jagger

**Amy Crossley Jagger** (født 4. mai 1908, død november 1993) var en britisk turner som deltok i de olympiske leker 1928 i Amsterdam.

Jagger vant en olympisk bronsemedalje i turn under sommer-OL 1928 i Amsterdam. Hun var med på det britiske laget som kom på tredjeplass i lagkonkurransen i mangekamp for damer bak Nederland og Italia. Det var første gangen turn for damer sto på det olympiske programmet. Lagkonkurransen i mangekamp for damer ble avviklet 8. og 9. august 1928. Det var tolv turnere på hvert lag.

## OL-medaljer
*  1928  Amsterdam - Bronse i turn, mangekamp lag damer  Storbritannia

## Referanser


## Eksterne lenker
*
Eddy Blondeel

**Edouard «Eddy» Blondeel** (født 25. januar 1906 i Gent i Belgia, død 23. mai 2000 i Brussel i Belgia) var under den andre verdenskrig kommandør for en belgisk militær spesialstyrke.

Blondeel studerte først ved en lokal tysk skole i nærmiljøet, men etter utbruddet av den første verdenskrig ville ikke hans foreldre at han skulle bli utdannet ved en tysk skole så han forlot denne skolen og begynte i stedet ved en belgisk statlig skole som var tospråklig (fransk og nederlandsk). I 1934 besluttet han å studere medisin og han spesialiserte seg innenfor odontologi. Etter mye hardt arbeid ble han tildelt et diplom med utmerkelser ved Universitetet i Brussel, han ble også tildelt et stipend som gjorde at han kunne fortsette med hans medisinske studier ved Northwestern University som ligger i nærheten av Chicago i USA. Han fikk senere en doktorgrad innenfor odontologi.

I løpet av Blondeels ungdomstid hadde han utmerket seg i flere idretter, spesielt innenfor basketball, fekting og roing, og i en alder av 13 år begynte han som speider, som han senere hevdet at hjalp ham med å utvikle hans karakter. Før utbruddet av den andre verdenskrig ble han utnevnt til kommissær for speidere fra Flandern-området av Belgia. Senere skulle han studere til å bli ingeniør ved universitetet og ved universitetet ble også hans språklige evner utviklet. Senere vervet han seg til det belgiske militæret der han ble forfremmet fra menig soldat til en sersjant på under et år.

Under den andre verdenskrig var Blondeel en aktiv fallskjermjeger og han hadde mange oppdrag i flere forskjellige land i Europa. Blondeel og de soldatene han hadde kommando over arresterte tallrike nazistiske krigsforbrytere, blant disse var Joachim von Ribbentrop. Like før den tyske overgivelsen, var Blondeel og hans skvadron utstasjonert i nærheten av Godensholt i Tyskland da han ble beordret til å foreta en operasjon, som kunne ha resultert i store tap fra deres side. Men, akkurat i det patruljen skulle til å kjøre ut, ble kontraordre mottatt om å stoppe alle fiendtligheter fordi tyskerne underskrev fredserklæringen kort tid tidligere.

Blondeel møtte store problemer i Belgia, og ble ofte hindret av byråkrati og politikk da han kom tilbake fra krigen. Flere høytstående belgiske politikere antydet og enkelte uttalte i klartekst at han aldri ville klare å bli utnevnt til general på grunn av at enkelte politikeres tydelige forakt ovenfor ham. Etter å ha pensjonert seg fra aktiv militær tjeneste aksepterte han ulike vitenskapelige stillinger både i Canada og USA. Han giftet seg, i 1932, med Elza Francisca van Gorp som han fikk to døtre sammen med. I mai 2000 døde han i Brussel, da han var 94 år gammel.

## Referanser
Københavns politigård

**Københavns politigård** (**Politigården**) er en bygning i København oppført i perioden &ndash; Politigården utgjør hovedkvarteret for Københavns politi og inneholder blant annet administrasjon, ledelse, beredskapsavdelingen, radiotjenesten og fengsel.

Hovedarkitekten bak den nyklassisistiske bygningen var Hack Kampmann. Etter hans død i 1920 overtok  Holger Alfred Jacobsen oppgaven i samarbeide med Hans Jørgen Kampmann og med Aage Rafn som kunstnerisk leder.

Innvendig er bygningen inspirert av den sydeuropeiske renessanse samt barokkens arkitektur. I tillegg kommer mange fine detaljer i bygningen inspirert av antikk romersk kunsthåndverk og moderne art deco. 

## Den runde gården
Den runde gården er på 1615 m² og var Aage Rafns idé. I de første skissene til Politigården opererte Kampmann med en firkantet gård. Rafn har hentet inspirasjon fra Pantheon i Roma og fra den mauriske festningen i Alhambra.

Den runde gården har en diameter på 44 meter. Gården har 44 søylepar som bærer kontorer og ganger. Søylene er oppført i fransk kalksten. Gangen i tredje etasje ble lagt bak ved en balustrade. 

Alle fasader i den runde gården og gulvet i kolonnaden er kledd med donaukalksten, mens gårdens store runde gulvflate er kledd med fliser av dansk faksekalksten.

Politigården ble fredet i 1995.

## Referanser


## Kilder
*Politigården – PDF
Irazua

* Se systematisk inndeling

***Irazua*** er en slekt av biller som hører til gruppen hornbiller i familien skarabider (Scarabaeidae). Man kjenner bare én art, *Irazua dilicra*.

## Utseende
Stor, mørke, kraftig punkterte biller. Forleggene (protibiae) har tre tenner. Hannen har et langt horn på hodet som er gaffeldelt ytterst, og et framspring på pronotum som også er kløvet ytterst.
Uthulingen i pronotums fremre del, som er typisk for hanner i Oryctini, er ikke særlig påfallende hos denne arten.

## Utbredelse
Arten er utbredt i Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Irazua* Ratcliffe, 2003
******** *[[Irazua dilicra]]* Ratcliffe, 2003

## Kilder
* Dynastidae du monde- sjekkliste over artene 

## Eksterne lenker
* Tegning av arten 
*
Flygerving

**Flygerving**, eller **flyverving**, er et tegn på fullført militær flygerutdanning.

## Norge

I 1919 bestemte Forsvarsdepartementet å tildele et flygermerke til flygere som besto eller allerede hadde bestått prøven til militært  flysertifikat. Det ble utformet et felles emblem for Marinens og Hærens flyvåpen av maleren Brynjulf Larsen. Opprinnelig var vingen brodert med  gulltråd, men fra 1924 gikk Hærens flyvåpen over til sølvfarget emblem.

Også annet kvalifisert flygende personell enn flygere har sine vinger. Disse  kjennetegnes med en ving med en bokstav i midten. Eksempelvis  tilkjennegir en N omkranset av en ving at bæreren er navigatør.

I USA hadde flygere i hæren begynt å bære vinger på brystet i 1913. Fra 1917 fikk flygere i US Navy tildelt vinger.

Utformingen av emblemet varierer fra land til land. I enkelte land, som Norge, er merket utformet som en brodert påsydd ving, mens noen nasjoners flystyrker har nåler, eller pins, utformet som vinger. De fleste nasjoners flygere bærer vingen på venstre side, mens norske flygere helt fra begynnelsen har båret vingen på høyre side.

Ikke alle flyvåpen benytter vinger for å identifisere sine flygere. De første emblemer brukt av flygere i britiske Royal Flying Corps i 1913, var forgylte ørner.  Også tyske Luftwaffe benyttet en forgylt ørn før og under annen verdenskrig.

## Se også
* Fallskjermving

## Referanser
International Business Review

***International Business Review*** er et vitenskapelig tidsskrift innen økonomi. Tidsskriftet er European International Business Academy sin offisielle journal. Det utgis av forlaget Elsevier Science. Det utkommer med 6 nummer i året,

Professor Pervez N. Ghauri (King's College, London) er hovedredaktør. 

Tidsskriftet har en impact factor (SSCI, ISI – Institute for Scientific Information) på 1,511 (2012).

## Referanser
Augustrevolusjonen

Den 19. august 1945 startet Viet Minh under Hồ Chí Minh det såkalte *August-opprøret* (Tổng Khởi Nghĩa), som snart ble kalt August-revolusjonen (Cách mạng tháng Tám). Hvorvidt hendelsesforløpet kan kalles en revolusjon er diskutabelt, men sikkert er det at demonstrasjonene, opptøyene og opprørene fra den 19. august var av stor betydning. Selv om de japanske okkupasjonsstyrkene hadde overgitt seg, nektet styrkene i Thái Nguyên å legge ned våpnene. Dette førte til seks dager med kamphandlinger mellom Japan og Viet Minh, før japanerne endelig la ned våpnene. Andre steder i landet tillot japanerne at Viet Minh tok kontroll over byene, og det er utvilsomt at Viet Minh hadde stor fordel av maktvakuumet som oppstod. I denne perioden mottok den vietnamesiske geriljaen mindre støtte fra USA, ettersom de kjempet mot en felles fiende.

Opprøret blir idag offisielt gitt det ganske enkle navnet «opprøret» av Indokinas kommunistparti.

## Bakgrunn
Den 9. mars 1945 startet Japan den andre kampanjen i Fransk Indokina, en storstilt invasjon som veltet Vichy-regimets kontroll over Indokina. Franske ledere og soldater ble arrestert, og japanerne gjeninnsatte Bảo Đại som keiser over et nikkedukke-regime i Vietnam.
Den 30. april møtte lederen for Office of Strategic Services, major Archimedes Patti, Viet Minhs leder Hồ Chí Minh. Amerikanerne gav uttrykk for støtte og solidaritet til den vietnamesiske geriljaen, og forsynte dem med våpen og instruktører for å kjempe mot de japanske styrkene.

### Revolusjonen
Den 14. august 1945 kapitulerte Japan til de allierte. I Indokina valgte imidlertid japanske ledere å utnytte situasjonen for å skape problemer for de allierte. I skarp strid mot kapitulasjonsavtalen, hjalp japanerne vietnamesiske nasjonalistgrupper, inkludert Viet Minh, i å ta over offentlige bygninger i flere forskjellige byer. Den 19. august tok Viet Minh makten i Hanoi, som senere skulle bli det selvstendige Vietnams hovedstad. Keiser Bảo Đại abdiserte til fordel for Viet Minh, og dermed falt regimet japanerne hadde lagt så mye arbeid ned i å innsette.

Samtidig som japanerne på mange måter gav indirekte støtte til Viet Minh, nektet japanske tropper i Thái Nguyên-provinsen å overgi seg. Dette førte til kamphandlinger mellom Japan og Viet Minh mellom den 20. og den 25. august. Ettersom disse kamphandlingene utspant seg seks dager etter krigen offisielt ble avsluttet, kan dette på mange måter anses som en separat konflikt mellom Japan og den vietnamesiske selvstendighetsbevegelsen. Japanerne overgav seg til slutt den 26. august, og Viet Minh tok våpnene deres i besittelse. Ho Chi Minh proklamerte Vietnams selvstendighet den 2. september.

## Se også
*Operasjon Masterdom
*Den første Indokina-krigen
*Liste over kriger Vietnam har deltatt i (etter 1945)
Marianne Vahl

**Marianne Vahl** (født 1968) er en norsk filosof og sanger. Hun er utdannet ved Universitetet i Oslo (Master of Arts i filosofi, cand.mag i matematikk og studier i musikk), og har videreutdanning innen Filosofisk praksis.

Som sanger har hun bl.a. utgitt en CD med tittelen *Lengsel* (2007) med en samling norske og danske sanger og romanser, deriblant av Edvard Grieg, Carl Nielsen, Peter Heise, Agathe Backer Grøndahl, Nancy Dalberg og Halfdan Kjerulf.

Hun har opptrådt i bl.a. Norge, Belgia og Italia.

Hennes seneste verk er «Ascendant» (2011), et av sporene i «Syngularity»-prosjektet med samme navn.

## Referanser
Abraham Bueno de Mesquita

**Abraham Bueno de Mesquita** (født 23. juli 1918 i Amsterdam, død 19. august 2005 i Lelystad), vanligvis kjent under artistnavnet sitt **Bueno de Mesquita**, var en nederlandsk komiker, skuespiller og scenekunstner.

Bueno de Mesquita er mest kjent for sine evner til å lage morsomme ansikter. Hans komiske talenter reddet bokstavelig talt livet hans. Under den andre verdenskrig var Bueno de Mesquita fengslet av tyskerne i Mechelen i Belgia fordi han var jøde. Han skulle ha blitt deportert til konsentrasjonsleiren Auschwitz, men leirkommandanten var på jakt etter flinke musikere. At Bueno de Mesquita  kunne spille cello kombinert med ansiktsmimikktalentet reddet antagelig livet hans.

Bueno de Mesquita var en av de første belgiske TV-artistene. Så tidlig som i 1952, dukket han opp på TV som komiker. I 1960-årene, spilte han mange viser med musikeren Rita Corita, både på TV og på teater. I 1968 begynte han å jobbe på tysk TV, noe han fortsatte med i en lang periode. Siden hans navn var vanskelig å uttale for mange i Tyskland, var han mest kjent som den lille med bart.

Bueno de Mesquita skrev en selvbiografi, *Cello met één snaar* (Cello med en streng).

Bueno de Mesquita døde natten mellom den 18. og den 19. august 2005 i hjembyen Lelystad, i en alder av 87 år etter en lang kamp mot lungekreft og en hjernesvulst.

## Referanser


## Eksterne lenker
* 
* 
*
Tehuacania

* Se systematisk inndeling

***Tehuacania*** er en slekt av biller som hører til gruppen hornbiller i familien skarabider (Scarabaeidae). Man kjenner bare én art, *Tehuacania howdeni*.

## Utseende
En stor (35-40 millimeter), kraftig, avlang, mørk bille. Kroppen har en kobberaktig glans.
Kjønnene er nesten like hos denne arten, men hannen har to litt spisse knøler i pannen, disse er mindre fremtredende hos hunnen.

## Levevis
Arten lever i tørre områder. Ellers er ingenting kjent om biologien til denne arten, som bare er funnet i en håndfull eksemplarer.

## Utbredelse
Denne sjeldne arten er bare funnet i et begrenset område i Mexico, ved Tehuacán i delstaten Puebla.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Tehuacania* Endrödi, 1975
******** *[[Tehuacania howdeni]]* Endrödi, 1975

## Kilder
* Bitar, A. 2009. Description of the female of *Tehuacania howdeni* Endrödi (Coleoptera: Scarabaeidae: Dynastinae: Oryctini) with a key to the genera of Oryctini from Mexico. Zootaxa 2048: 65-68. http://www.mapress.com/zootaxa/2009/f/zt02048p068.pdf
* Dynastidae du monde- sjekkliste over artene 

## Eksterne lenker
*
Ada Smith

**Ada Smith** (født 24. juni 1903, død 8. august 1994) var en britisk turner som deltok i de olympiske leker 1928 i Amsterdam.

Smith vant en olympisk bronsemedalje i turn under sommer-OL 1928 i Amsterdam. Hun var med på det britiske laget som kom på tredjeplass i lagkonkurransen i mangekamp for damer bak Nederland og Italia. Det var første gangen turn sto på det olympiske programmet. Lagkonkurransen i mangekamp for damer ble avviklet 8. og 9. august 1928.

## OL-medaljer
*  1928  Amsterdam - Bronse i turn, mangekamp lag damer  Storbritannia

## Referanser


## Eksterne lenker
*
Aprilheksen

***Aprilheksen*** (svensk: Aprilhäxan) er en roman skrevet av Majgull Axelsson. Den ble gitt ut i 1997 og belønnet med Augustpriset for beste svenske skjønnlitterære bok det året.

## Handling
Boken handler om Desirée, som er alvorlig bevegelseshemmet, og hennes tre fostersøstrer, som alle er oppkalt etter «hagasessorna». Ettersom hun ble satt bort til en institusjon som liten på grunn av sin funksjonsnedsettelsen, vet ikke søstrene om henne, men hun kan følge livet deres da hun er en «aprilheks» og kan se gjennom andre skapninger øyne. Hun opplever at enkelte av søstrene har stjålet det livet som var tiltenkt henne.
Majgull Axelsson

**Majgull Axelsson** (født *Andersson;* 1947) er en svensk journalist og forfatter. 
## Biografi
Axelsson vokste opp i Nässjö, og utdannet seg til journalist i Poppius journalistskola. Som journalist arbeidet hun med arbeidsmarked og økonomi, og var i den anledningen knyttet til LO. Dessuten har hun hatt befatning som informasjonsmedarbeider hos Det svenske utenriksdepartementet, og vært sjefredaktør for Beklädnads avisen *Beklädnadsfolket*. Etter 25 år som journalist, bestemte hun seg for å bli forfatter. I 2025 ble hun, sammen med forfatteren Andrev Walden, i radioprogrammet *Allvarligt talat* på Sveriges Radio P1. Axelsson bor på Lidingö i Stockholm.

### Forfatterskap
Hennes første bøker var sakprosa, og handlet om problemene med barneprostitusjon og gatebarn i den tredje verden, som i dokumentarromanen *Rosario är död* fra 1989, der hun åpnet folks øyne for den pågående barneprostitusjonen på Filippinene. Hun debuterte som romanforfatter i 1994 med *Långt borta från Nifelheim*, og har deretter skrevet flere romaner, som har blitt store suksesser. Hun fikk sitt store gjennombrudd i Sverige i 1997 med romanen *Aprilheksen*, som hun ble tildelt Augustpriset for, samme år. I 2004 ble hun nominert til Nordisk råds litteraturpris for *Den jeg aldrig var*. 
Hun er oversatt til 23 språk, og er en av Sveriges mest framgangsrike forfattere, i Sverige og utenlands. Hun debuterte som dramatiker 2002 med *LisaLouise*, som dette året hadde urpremiere på Dramaten. 

I 2020 ble Axelsson diagnostisert med Parkinsons sykdom. Hennes roman *Svalors flykt* fra 2023 handler om svensk sosial- og familiepolitikk, mens den portretterer sårbare barn og «Elake Herr P.» (Parkinsons sykdom).

## Bibliografi

## Priser og utmerkelser (utvalg)
* 2015 – Ivar Lo-prisen
* 2006 – Hedenvind-plaketten 
* 2004 – Årets bok-Månadens boks litterära pris 
* 2000 –  
* 1998 – Industrifackets kulturstipendium 
* 1997 – BMF-plaketten (for *Aprilhäxan*)
* 1997 – Augustpriset (for *Aprilhäxan*)
* 1995 – Moa-priset

## Referanser


## Eksterne lenker
* 
* 
*  Presentasjon hos Norsteds forlag, lest 11. oktober 2020
*  Informasjonsblad fra Nässjö kommun, lest 29. september 2008
Nederlandsk mesterskap på skøyter

Allerede i 1887 ble det arrangert et åpent **[[nederland]]sk mesterskap på [[skøyter]]** i landsbyen Slikkerveer, Ridderkerk i Zuid-Holland. Distansen som ble gått var en nederlandsk mil. I finalen beseiret engelskmannen Charles Tebbit nederlenderen Willem-Jan van Vollenhoven, bestefar til Pieter van Vollenhoven, som er gift med Margriet Francisca av Nederland. 

Det første nederlandske mesterskapet for menn arrangert av Koninklijke Nederlandsche Schaatsenrijders Bond eller på norsk *det nederlandske skøyteforbundet* fant sted i 1901 i Leeuwarden, Friesland, hvor Eeko Banning ble mester. Det første nederlandske allroundmesterskapet for kvinner har vært organisert siden 1955, men mesterskapet i 1955 var en uoffisiell konkurranse som ble avholdt over bare tre distanser (500, 1000 og 1500 meter). Fra 1956 til 1982 ble det utkjempet i form av mini-firkamp, bestående av 500m, 1000m, 1500m og 3000m. Fra 1983 gikk damene liten firkamp, som er distansene 500, 1500, 3000 og 5000 m. 

Siden 1969 er det også blitt nederlandsk mesterskap i sprint-firkamp og fra og med 1987 nederlandsk mesterskap på enkeltdistanser.

## Se også
* Nederlandsk mesterskap på skøyter allround menn
* Nederlandsk mesterskap på skøyter allround damer
* Nederlandsk mesterskap på skøyter sprint menn
* Nederlandsk mesterskap på skøyter sprint damer
* Nederlandsk mesterskap på skøyter enkeltdistanser menn
* Nederlandsk mesterskap på skøyter enkeltdistanser damer

## Referanser


## Kilder
*  Historie Nederlandse kampioenschappen fra Schaatsen.nl 
*  Historie NK Afstanden mannen fra Sportstatistieken.nl
*  Broer, Dirk med Martin van der Bij, Jeroen Heijmans, Michiel Jansen, Marnix Koolhaas, Robert Koorneef, Huub Snoep, Gerrit Stevens og Nol Terwindt. *Nederlands Kampioenschappen Hardrijden Langebaan: Complete Uitslagen, 1887-2003*. Hoogland: KNSB, 2003.
Eliteserien i volleyball for menn 2009/10

**Eliteserien i volleyball for menn 2009–2010** var den 42 sesongen på det øverste nivået i volleyball i Norge. Regjerende seriemester var Nyborg Volleyballklubb. Ingen lag rykket direkte ned før sesongen, men Topp Volley Norge som ble nr. 7 og sist i eliterserien 2008–2009 hadde ikke lag med i den øverste divisjonen i 2009-2010 sesongen. Nyborg Volleyballklubb ble seriemester for andre året på rad. Førde Volleyballklubb tok sølv i serien, mens bronsen gikk til Randaberg.

Seriespillet startet 26. september 2009 og ble avsluttet 28. mars 2010.
Seks lag deltok i eliteserien 2009–2010 og det ble spilt firdobbel serie der lagene møttes fire ganger i løpet av sesongen. Det ble gitt 3 poeng ved seier med settsifrene 3–0 eller 3–1. Det ble gitt 2 poeng ved seier 3–2, det ble gitt 1 poeng ved tap 2–3 og det ble gitt 0 poeng ved tap 1–3 eller 0–3. Ingen lag rykket direkte ned fra eliteserien 2009–2010 siden serien bestod av kun seks lag.

## Tabell

## Kilder

* Norges Volleyballforbund
Årets friidrettsutøver i Europa

**Årets friidrettsutøver i Europa** () er en årlig pris som tildeles europeiske utøvere innen friidrett, herunder også gateløp og terrengløp. Tildelingen har vært organisert av det europeiske friidrettsforbundet (EAA) siden 1993.

Hvert år nomineres et utvalg av de beste europeiske utøverne fra hver friidrettsøvelse, med mest vekt på innsatsen i årets mesterskap. Bare unntaksvis vil mer enn én utøver per øvelse bli nominert. Utøvere som er dømt til utestengelse fra idrett i to år eller mer på grunn av bruk av doping er diskvalifisert fra tildelingen. Via EAAs nettsider kan fans, media og medlemmer av den nasjonale medlemsforbundene stemme på fem mannlige og fem kvinnelige utøvere fra listen over nominerte. Et eget ekspertpanel avlegger også stemmer. Stemmene fra hver av disse fire gruppene utgjør 25 % av utøvernes totale poengsum.

Tresteghopperen Jonathan Edwards var den første til å vinne to ganger. Christian Olsson, Mo Farah, Dafne Schippers og Karsten Warholm har vunnet prisen to år på rad, men kun Mo Farah har vunnet prisen tre ganger, 

## Rising Star of the Year
Fra 2007 ble *European Athletics Rising Star of the Year Award* lagt til som pris for utøvere under 23 år. Prisen ble satt opp for å hedre yngre utøvere på deres vei til seniorutøvere. Det er prestasjoner under U20-EM i friidrett og Ungdoms-OL.

Jessica Ennis og Karsten Warholm er de eneste som har vunnet *Rising Star of the Year* og siden fulgt opp med prisen *Årets friidrettsutøver i Europa*

## Vinnere

## Rising Star-vinnere

## Se også
* Månedens friidrettsutøver i Europa
* Årets friidrettsutøver i verden

## Referanser


## Eksterne lenker
* EAA offisiell nettside
Per Dahl

:*For ishockeyspilleren, se [[Per Dahl (ishockeyspiller)]]*
**Per Dahl** (født 1952) er en norsk musikkviter, førsteamanuensis ved Universitetet i Stavanger og tidligere rektor for universitetets forløper, Høgskolen i Stavanger (2000-2003). Som rektor var han sentral i arbeidet med å oppnå universitetsstatus.

Han har vært tilknyttet musikkonservatoriet i Stavanger siden 1979, og ble førsteamanuensis i 1988. I 2006 ble han den første som avla dr. philos. ved Universitetet i Stavanger, med avhandlingen *Jeg elsker Dig! Lytterens argument. Grammofoninnspillinger av Edvard Griegs opus 5 nr.3.*

## Referanser


## Eksterne lenker
*
Jemenkameleon

**Jemenkameleon**, eller **hjelmkameleon**, er en kameleonart.

Denne arten kan oppnå en totallengde på , men hannene er som regel  lange. Hunnene er mindre, og er kortere enn . På hodet har jemenkameleonen en høy kam, som er lengst hos hannene. Utbredelsen omfatter fjellstrøk i Jemen og det sørvestre Saudi-Arabia.

Jemenkameleonen er lettere å holde i fangenskap enn andre kameleoner, og er derfor et populært terrariedyr.

## Eksterne lenker
*
Knut Vartdal (1940)

:*For grunnleggeren av Vartdal Fiskeriselskap, se [[Knut Vartdal]]*

**Knut Vartdal** (født 1. oktober 1940 i Vartdal) er en norsk siviløkonom og tidligere fiskeridirektør. 

Vartdal er utdannet siviløkonom fra NHH i 1966 og arbeidet deretter som vitenskapelig assistent ved Norges Handelshøyskole (NHH) og som salgsstyresekretær i Noregs Sildesalslag. Fra 1968 til 1971 var han statssekretær i Fiskeridepartementet i Per Bortens regjering under fiskeriminister Einar Moxnes. I oktober 1972 ble han beskikket som direktør i Norges Fiskeriforskningsråd, men allerede 4. november samme år ble han igjen statssekretær i Fiskeridepartementet under fiskeriminister Trygve Olsen i Lars Korvalds regjering. Han var fiskeridirektør fra 1973 til 1978.

Fra 1973 til 1977 var han vararepresentant på Stortinget for Senterpartiet fra Møre og Romsdal. Han var fiskeridirektør fra oktober 1973 til oktober 1978. Deretter var han daglig leder av Vartdal Fiskeriselskap AS og flyttet tilbake til Ålesund.

Vartdal har hatt en rekke verv i fiskeriorganisasjoner som Noregs Sildesalslag og Fiskebåtredernes Forbund. Han har også vært direktør  i Akers Managment Teams fiskeriprosjekt i Ghana. 

## Kilder
* *Knut Vartdal 75 år* - Omtale i Aftenposten 1. oktober 2015
* *Knut Vartdal 70 år* -  Omtale i Aftenposten 1. oktober 2010
* *Knut Vartdal* i Hvem Hva Hvor 1974 side 171

## Eksterne lenker
* 
*  Knut Vartdals roller i næringslivet hos proff.no
San Cristóbal

**San Cristóbal** kan vise til:

*En by på Cuba, se San Cristóbal (Cuba)
*En by i Venezuela, se San Cristóbal (Venezuela)
*En by i Den dominikanske republikk, se San Cristóbal (Den dominikanske republikk)
*En øy i Galápagos-arkipelet, se San Cristóbal (Galápagos)
*Et distrikt i Amazonas, Peru, se San Cristóbal (distrikt i Luya)
*En bydel i Bogotá, se San Cristóbal (Bogotá)
*En vulkan i Nicaragua, se San Cristóbal-vulkanen

*Andre betydninger*
*San Cristóbal de Rajan (distrikt) - et distrikt i Peru
*San Cristóbal de las Casas - en kommune i Mexico
*San Cristóbal de La Laguna - en by på Tenerife
*San Cristóbal Nexquipayac - en landsby i Mexico
*San Cristóbal de la Habana - et sigarmerke
*San Cristóbal (Salomonøyene) - det tidligere navnet på øya Makira
Jacob Falch Meidell

**Jacob Falch Meidell**  (født 11. oktober 1990) er en norsk tidligere Fotballspiller for bl.a. Molde og Kristiansund. Han spilte i forsvar og fikk to cupkamper og én ligakamp for Molde, sitnevnte mot Start i august 2009.
Meidell la opp etter 2016-sesongen, da han spilte for Osloklubben Wam-Kam i lavere divisjoner.

## Referanser


## Eksterne lenker
* Spillerprofil på altomfotball.no
Drivstoffpumpe

En **drivstoffpumpe** er en pumpe som pumper drivstoff til en forbrenningsmotor. Den pumper drivstoff fra drivstofftanken til motoren på biler både med og uten innsprøytning, skip og fly, mens f.eks. motorsykler, gressklippere og påhengsmotorer i mange tilfelle ikke er utstyrt med drivstoffpumpe.
Robert Faurisson

**Robert Faurisson** (født 25. januar 1929 i Shepperton i Surrey i England, død 21. oktober 2018 i Vichy i Frankrike) var en fransk professor som er kjent i den franske offentlighet som en representant for Holocaust-benektelse. I en tid samarbeidet han med komikeren Dieudonné M'bala M'bala.

Faurisson genererte mye kontrovers da han publiserte en rekke artikler i Journal of Historical Review og andre steder, samt diverse brev han har sendt til en rekke franske aviser (spesielt Le Monde), der han benektet ulike aspekter ved Holocaust, spesielt eksistensen av de morderiske gasskamrene i nazistenes konsentrasjonsleirer i tillegg til realiteten av de systematiske drapene på europeiske jøder ved bruk av gass under den andre verdenskrig, ektheten av dagboken til Anne Frank, og påliteligheten til jøder og deres beretninger om lidelsene de måtte gjennom under krigen.

I 1990 ble en lov (*lex Gayssot*) vedtatt i Frankrike om at det var forbudt å benekte at holocaust fant sted, og da ble Faurisson tiltalt og bøtelagt etter denne loven. I 1991 ble han avskjediget fra sin vitenskapelig stilling. Faurisson var utdannet som professor i fransk litteratur, og han fikk sin lisens til å undervise i 1956.  I 1972 fikk han en doktorgrad og underviste ved Sorbonne. Han var foreleser og professor i fransk litteratur ved Universitetet i Lyon mellom 1973 og 1990.

Faurisson måtte møte i en rettssak den 11. juli 2006. Han ble anklaget for å benekte Holocaust og for å ha hevdet at det aldri var noe folkemord på jødene under andre verdenskrig. Disse påstandene kom frem i et intervju med en iransk TV-stasjon som skal ha blitt sendt i februar 2005. Den 3. oktober 2006 ble han gitt en tre måneders prøvetid og ble bøtelagt med € 7500 for denne overtredelsen. Faurisson er nære bekjente av en rekke andre holocaust-benektere, inkludert Ernst Zündel, Ditlieb Felderer og Ahmed Rami.

Den verdenskjente amerikanske jødiske professoren ved Massachusetts Institute of Technology i USA, Noam Chomsky ga i 1979 uttrykk for at Faurisson burde kunne ha prinsipiell ytringsfrihet, noe han mente ikke var tilfelle i Frankrike.

## Referanser


## Eksterne lenker
* 
* 
* 
* Robert Faurisson Hans Uoffisielle Blogg 
* Interview med Prof. Robert Faurisson av Carolyn Yeager, "The Heretics’ Hour", The Voice of Reason, US Radio.
*  Holocaust Deniers and Skeptics Gather in Iran, The New York Times
Frank Swaelen

**Frank Swaelen** (født 23. mars 1930 i Antwerpen, død 23. desember 2007 i Antwerpen) var en belgisk politiker og medlem av Christen Democratisch en Vlaams.

I 1968 ble Swaelen valgt til medlem av det belgiske parlamentet. Han ble utnevnt til forsvarsminister i 1980, og bare to år senere ble han valgt til leder for partiet CVP, hvor han satt som leder frem til 1988, da han ble valgt til president for det belgiske Senatet. Swaelen trakk seg tilbake fra aktiv politikk i 1999 etter å sittet som leder for Senatet i mer enn 10 år. Han døde den 23. desember 2007, 77 år gammel, i Antwerpen. 

## Referanser
La Candelaria

**La Candelaria** er en bydel (*localidad*) i Colombias hovedstad Bogotá. Den befinner seg øst i byen, og er Bogotás historiske og kulturelle sentrum. Bydelen har godt bevart arkitektur fra kolonitida, og huser en rekke universiteter, biblioteker og museer. I La Candelaria ligger blant annet Museo del Oro, Plaza de Bolívar, omgitt av Katedralen, Capitolio Nacional, Palacio de Justicia og Palacio Liévano.

La Candelaria hadde 23&nbsp;985 innbyggere i 2005.

## Eksterne lenker
* 
* Offisiell turistinformasjon om La Candelaria
Provinsen Moxos

**Moxos** er en provins i departementet Beni i Bolivia. Hovedstaden er San Ignacio de Moxos.

## Referanser
Aleksandar Vasilev

**Aleksandar Vasilev** (født 3. juli 1985) er en makedonsk fotballspiller som spiller forsvar for Rabotnički.

Vasilev spilte tidligere for Alta og fikk sin debut for Altas A-lag 5. april 2010 i 1. runde i Adeccoligaen mot Fredrikstad.
## Eksterne lenker
*
Provinsen Yacuma

**Yacuma** er en provins i departementet Beni i Bolivia. Hovedstaden er Santa Ana del Yacuma.

## Referanser
Rehwiese

**Rehwiese** (Rådyrengen) tidligere også kalt *Kuhfenn* eller *Franzosenwiese* er en ca 1,5 kilometer lang og relativt smal forsenkning i *[[Ortsteil]]* Nikolassee i bydelen Steglitz-Zehlendorf i Berlin. Rehwiese utgjør sammen med innsjøen Nikolassee et naturvernområde og en del av Grunewaldseenkette, en langstrakt tunneldal som er et populært rekreasjonsområde for Berlins befolkning.

## Eksterne lenker
* Bilder
Slaget ved Lappo

**Slaget ved Lappo** fant sted 14. juli 1808, under finskekrigen mellom Sverige og Russland, de svenske styrkene under general Carl Johan Adlercreutz seiret over de russiske under general Nikolaj Rajevskij.

Under den svenske sommeroffensiven i 1808 dro de russiske styrkene under generalmajor Rajevskij seg tilbake til Lappo, der organiserte han forsvarsstillinger for sine styrke på rundt 4 100 soldater. Terrenget gav han imidlertid ingen særlige taktiske fordeler. Den 14. juli gikk den svenske styrken, under oberst Carl Johan Adlercreutz til angrep. De svenske styrkenes mål var å omringe russerne og helt nedkjempe fienden.

Under slaget utmerket Georg Carl von Döbeln og hans Björneborgs regiment seg. Når de marsjerte over de åpne områdene mot byen, der de russiske styrkene hadde etablert sitt forsvar, gav general Adlercreutz ordre om holdt og von Döbeln og hans menn ble utsatt for et kraftig artilleribombardement. Dette ble for mye for von Döbeln som gav ordre om videre avansement. Etter voldsomme nærkamper i bygningene renset Björneborgregimentet byen for all motstand.

General Rajevskij flyktet med sine styrker og Adlercreutz plan om å omringe og ødelegge den russiske styrken mislyktes. På tross av dette ble den svenske seieren ved Lappo viktig for den svenske arméen og den fortsatte sin sommeroffensiv. Et direkte resultat av nederlaget ved Lappo var at den russiske generalen Nikolaj Kamenskij overtok kommandoen etter Rajevskij.
Chapinero

**Chapinero** er en bydel (*localidad*) i Colombias hovedstad Bogotá. Den befinner seg nordøst i byen, like nord for det historiske sentrum. Chapinero hadde 122&nbsp;507 innbyggere i 2007, og har et areal på 38,98 km².

Chapinero er et av Bogotás viktigste kommersielle områder, og er også en de mest velstående bydelene. Her ligger blant annet Zona Rosa, med et stort antall restauranter og utesteder.

## Eksterne lenker
* 
* Chapinero på bystyrets hjemmesider
Karl Magnus Øfeldt Eide

**Karl Magnus Øfeldt Eide** (født 29. august 1989) er en norsk fotballspiller som spilte målvakt for Alta. 

Eide fikk sin debut for Altas A-lag 24. oktober 2010 som innbytter mot Bryne

## Referanser


## Eksterne lenker
*
Børge Josefsen

**Børge Hansen Josefsen** (født 15. mai 1994) er en norsk fotballspiller som spiller for Indrefjord Idrettslag. Han spiller forsvar. Josefsen var i Alta i 2011 og 2012. Han har tidligere spilt for Hammerfest.

## Referanser
Namaquakameleon

**Namaquakameleon** er en kameleonart.

Selv om mange kameleoner lever i tørre strøk, er namaquakameleonen den eneste egentlige ørkenarten. Den lever på marka og i lave busker, og eter hovedsakelig biller.

## Utbredelse
Arten er utbredt i Namibørkenen fra det sørlige Angola gjennom Namibia til Lille Namaqualand i Sør-Afrika (Northern Cape og Western Cape).

## Referanser


## Videre lesning
* 
* 

## Eksterne lenker
* 
* ARKive – Namaqua chameleon videos, photos and facts
Herman Stengel

**Herman Sørby Stengel** (født 1995) er en norsk fotballspiller som spiller for den norske klubben Strømsgodset Toppfotball.

Stengel kom til  i 2009, og ble tatt opp i A-lagstroppen i 2011 etter å ha spilt for Stabæk Junior. Han har tidligere spilt for Hokksund FK. Han kom til Vålerenga, 1. januar 2014.

Stengel er tidenes yngste målscorer i norsk 2. divisjon. Målet kom mot Vålerenga 2, blant annet Martin Andresen spilte denne kampen. Herman Stengel begynte fotballkarrieren som femåring for Hokksund 94, og ble kretsmester for Hokksund 93. 

I 2011 ble Stengel innblandet i en kontroversiell overgangssak da Veigar Páll Gunnarsson ble solgt fra Stabæk til Vålerenga Fotball.

## Referanser


## Eksterne lenker
*
Marihand

***Marihand*** (1926) er en kortroman av Ingeborg Refling Hagen, skrevet i en komprimert stil som tenderer mot lyrikk og med sterke innslag av ekspresjonisme. Boka handler om fattige, sårbare og vergeløse mennesker, gjerne med et rikt indre liv, som knuses i møte med en brutal virkelighet. Under det hele dirrer en sosial anklage. Samtidig bæres framstillingen av en visjon av mennesket og maktene som gjør den til noe mye mer enn en tendensroman.

## Tema og innhold
Tittelen refererer til en viltvoksende orkide fra norsk flora som også nevnes i teksten. Den har en eiendommelig rot, med en død og en levende del som kan minne om to hender. Den levende delen er hvit og har i folketradisjonen vært assosiert med jomfru Maria, en skikkelse folk gjerne påkalte fordi man mente hun kunne lindre sorg og smerte, ikke minst mødres sorg. Planten i seg selv ble tillagt evne til å lege sorgtunge hjerter.

Tre kvinneskikkelser står sentralt i Refling Hagens bok; alle har navn som begynner på M, og to av navnene er varianter av Maria-navnet (Marja og Mariane). De tre kvinnenes skjebner vever seg sammen i romanstrukturen. I åpningssekvensen omkommer Marjas barn på julekvelden. Begivenheten slår an tonen for den videre handlingen og aktualiseres på smertelig vis da de tre kvinnene og et spedbarn går til grunne i sluttsekvensen.

Vigdis Ystad skriver at «Tematikken i *Marihand* kretser om menneskelige følelser i kontakt med store, allmenne livsmakter – både i form av overveldende, kanskje forbudte lidenskaper og som en altomfattende psykisk kjærlighet og morskjærlighet. Antikk og bibelsk mytologi bidrar rikt til det konkrete billedstoff i fremstillingen – det samme gjør den typisk ekspresjonistiske teknikk som består i å oppheve skillet mellom sinn og uttrykk – mellom konkret og abstrakt.» Med antikk mytologi, tenker Ystad især på sommefuglvisjonen i romanen, som igjen refererer til myten om Eros og Psyke og til den platonske erosfilosofi. Sommefuglen er som kjent et gammelt sjelssymbol. Erosfilosofien i ulike kombinasjoner med kristen kjærlighetstenkning er sterkt nærværende i Refling Hagens forfatteskap, som i diktet «Haugianer-Solveig» der det bl.a. heter at «det første steg på vår himmelveg / er kjærlighetslengsel på jord».

## Musikk inspirert av Romanen
Eivind Grovens klaververk *Marihand* fra 1928 er inspirert av Refling Hagens verk. Klaververket ble senere lagt til grunn for hans klaverkonsert.

## Referanser
Terry Jones (pastor)

**Terry Jones** (født oktober 1951 i Cape Girardeau, Missouri) er en kontroversiell amerikansk pastor. 

Terry Jones gikk to år på college, arbeidet på et hotell, og ble deretter med i den nå nedlagte kirken Maranatha Campus Ministries.

## Christian Community of Cologne
Han flyttet til Köln i Tyskland i 1981 og startet der frikirken Christian church, the Christian Community of Cologne (CGK). Jones ble gitt en æresgrad fra et ikke-akkreditert teologi-lærested i 1983, og begynte å titulere seg «dr», noe han ville bli bøtelagt for av en tysk rett senere.

CGK vokste til omtrent 800-1000 medlemmer på slutten av 2000-tallet.  Ifølge det tyske magasinet Der Spiegel ble han kastet ut i 2008 grunnet «en atmosfære av frykt og kontroll» som han innførte, som inkluderte elementer av hjernevask og oppfordring av medlemmer til å slå deres barn med stokker. Det var også påstander om misbruk av midler, og ulønnet tvangsarbeid. 

Deutsche Presse-Agentur meddelte at medlemmer sa at Jones drev kirken som en sekt, under psykologisk press.

## Dove World Outreach
Jones var deltidspastor i en kirke i Gainesville, Florida, Dove World Outreach mellom 2001 og 2008, mens han pendlet mellom Florida og Tyskland. Han ble fulltidspastor ved Dove World i 2008. I september 2010 ble det meldt at Dove World hadde 50 medlemmer, med 30 medlemmer som jevnlig deltok.

## Brenning av Koranen
I 2010 proklamerte Jones at Islam er av djevelen, at Islam promoterer vold, og at muslimer ønsker å innføre sharialov i USA. Han inviterte til offentlig brenning av Koranen. Etter press blant annet fra den amerikanske forsvarsministeren Robert Gates gikk han tilbake på dette og lovet aldri å gjennomføre en slik aksjon.

I februar 2011 ble Jones invitert av the English Defence League til Luton i Storbritannia for å dele hans syn på islamsk ekstremisme. Dette skapte reaksjoner fra den anti-fascistiske organisasjonen «Hope not Hate», som startet en underskriftskampanje for å hindre at Jones kunne komme inn i landet. I januar 2011 ble det kunngjort av den britiske innenriksministeren Theresa May at Jones «for samfunnets beste» var blitt nektet innreise til Storbritannia.

20. mars 2011 gjennomførte Jones en «rettssak» bestående av medlemmer fra kirken i Florida, der Koranen ble «dømt» og brent. 1. april 2011 angrep demonstranter FNs kontorer i Mazar-e Sharif, angivelig i protest mot pastor Terry Jones’ brenning av Koranen. I april kritiserte FNs spesialutsending til Afghanistan, Staffan de Mistura og USAs president Barack Obama Jones i offentlighet.

## Arrestasjon
På langfredag 2011 ble Jones midlertidig fengslet. Han hadde forsøkt å arrangere en demonstrasjon mot en moské i byen Dearborn i Detroit. Jones ble dømt til å betale kausjon på én dollar, og ilagt forbud mot å nærme seg moskeen og det nærliggende området i tre år.

## Referanser

## Eksterne lenker
*
Plaza de Bolívar

**Plaza de Bolívar** er en plass i hjertet av Bogotás historiske sentrum, La Candelaria. Den er oppkalt etter frigjøringshelten Simón Bolívar, og har en statue av ham i midten. Rundt plassen ligger noen av landets viktigste bygninger. På sørsida ligger Capitolio Nacional, i vest Palacio Livéano, i nord Palacio de Justicia, og i øst Katedralen i Bogotá, Casa del Cabildo Eclesiástico, Capilla del Sagrario og Palacio Arzobispal.
Sega Ngom

**El Hadj Sega Ngom** (født 24. juni 1990) er en senegalesisk fotballspiller.

Sega Ngom er angrepsspiller og spilte for Yeggo Foot Pro, Alta og Tromsø før han kom til Finnsnes i 2017. I 2012 var han på prøvespill i Vålerenga, men fikk ikke kontrakt etter at det ble avdekket skader i kneet under en medisinsk test.

## Referanser


## Eksterne lenker
*
Terry Jones (andre betydninger)

**Terry Jones** er navnet til flere personer:

* Terry Jones (1942&ndash;2020), walisisk komiker, skuespiller, regissør, forfatter og programleder.
* Terry Jones (pastor) (1951&ndash;), amerikansk pastor og islamkritiker.
Flandern rundt 2011

**Flandern rundt 2011** var den 95. utgaven av Flandern rundt og ble arrangert 3. april 2011. Løpet ble vunnet av belgieren Nick Nuyens fra Saxo Bank-SunGard.

## Deltakende lag
25 lag ble invitert til å delta:
* **ProTeam**: AG2R La Mondiale, Astana, BMC Racing Team, Euskaltel-Euskadi, Garmin-Cervélo, Team HTC-Highroad, Katjusja, Lampre-ISD, Liquigas-Cannondale, Leopard-Trek, Movistar Team, Omega Pharma-Lotto, Quick Step, Rabobank, Team RadioShack, Saxo Bank-SunGard, Team Sky, Vacansoleil-DCM.
* **Profesjonelle kontinentallag**: Landbouwkrediet, Topsport Vlaanderen-Mercator, Verandas Willems-Accent, Cofidis, FDJ, Skil-Shimano, Europcar

## Resultater

## Eksterne lenker
* 
*Rvv.be - Resultater
Anton Rosen

**Anton Sophus Rosen** (født 13. september 1859, død 2. juli 1928) var en dansk arkitekt, professor og rektor for Kunstakademiet. Rosens stil var sterkt preget av jugendstilen.

I tillegg til å tegne bygninger arbeidet han også med møbeldesign og dekorasjon.

Rosen utdannet seg opprinnelig til murer og arbeidet blant annet på Vor Frue kirke i Aalborg. Senere gikk han på Teknisk Skole i København hvor han ble uteksaminerti 1877. Deretter begynte han på Kunstakademiets bygningsskole hvor han ble uteksaminert i 1882.

Rosen ble sendt til Silkeborg i 1883 for å ha tilsyn med oppføringen av Silkeborg bad som var tegnet av Vilhelm Dahlerup. Rosen ble boende i Silkeborg og kom til å prege byen med mange bygninger, blant annet vanntårnet ved en tidligere tekstilfabrikk, Ørneapoteket i Vestergade, og Silkeborg Turistbureau ved havnen.

Rosen var ansatt hos Dahlerup i 1884 og 1890–1896 og læretiden hos han var medvirkende til å forme Rosens dekorative sans.

Anton Rosen var arkitekt på mange av tidens store utstillinger; for eksempel Landmandsforsamlingene i Odense i 1900 og utstillingen i Haslev i 1906. Han var hovedarkitekten for landsutstillingen i Aarhus i 1909. Suksessen med Aarhusudstillingen medførte at han ble utnevnt til titulær professor ved Kunstakademiet, mottok gullmedalje for Landsutstilingen i Aarhus 1909 samt Eckersbergmedaljen, også det i 1909. Hack Kampmann og Heinrich Wenck var med på å innstille Rosen til hederen.

Anton Rosen er arkitekten bak kjente bygninger i København som Palace Hotel (oppført 1906-1910) og Tuborgs administrasjons- og laboratoriebygning (oppført 1912–1914). Han også en av arkitektene bak Studiebyen i Gentofte.

Blant hans mange elever var Tyge Hvass, C.O. Gjerløv-Knudsen, P.A. Rosenkilde Gram, Einar Packness, Kay Fisker, Viggo Sten Møller, Horsens-arkitekten Viggo Norn, Aarhus-arkitekten Axel Høeg-Hansen samt Bent Helweg-Møller.

## Verk – utvalg
* Silkeborg vanntårn, Amaliegade 49 i Silkeborg, 1902
* Hotell- og forretningshuset Løvenborg på Vesterbrogade 34 i København, 1906
* Paladshotellet på Rådhuspladsen i København, 1906–10 
* Landsutstillingen i Århus i 1909
* Ole Rømer Observatoriet i Aarhus, 1908–1911 
* Tuborgs tidligere administrasjonsbygning i Hellerup, 1912–1914
* Studiebyen i Gentofte

## Dekorasjoner og priser
Han vant Akademiets stipendium 1896, mottok Theophilus Hansens legat i 1898 og Eckersbergmedaljen i 1909. Han ble ridder av Dannebrog i 1923 og æresmedlem av Akademisk Arkitektforening i 1927. Dessuten fikk han offiserskorset av den svenske Nordstjerneordenen i 1923, offiserskorset av Polonia Restituta i 1924 og Æreslegionens ridderkors i 1925.

## Referanser


## Eksterne lenker
* 
* 
* Rosen hos WikiSilkeborg